<classify> Waandishi wetu SPIKA wa Bunge, Job Ndugai, ametangaza kumvua ubunge, Mbunge wa SingidaMashariki Chadema, Tundu Lissu huku akitoa sababu mbili zilizofanya kufikiwauamuzi huo kuwa ni kutoonekana bungeni bila Spika kuwa na taarifa ya maandishi nakutojaza fomu ya tamko la mali na madeni. Hatua hiyo imefikiwa ikiwa ni miezi sita tangu Januari ambapo Lissukupitia mitandao ya kijamii, alisema amepata taarifa za mpango wa kumvuaUbunge. Jana Ndugai alitangaza uamuzi wa Lissu kuvuliwa ubunge muda mfupi baada ya Waziri Mkuu, KassimMajaliwa kuahirisha Mkutano wa 15 wa Bunge la Bajeti. Lissu amevuliwa ubunge akiwa nje ya nchi tangu Septemba 7 mwaka 2017aliposhambuliwa kwa risasi zaidi ya 30 na watu ambao hadi hawajajulikana. Kutokana risasi alizopigwa akiwa mjini Dodoma akihudhuria vikao vyaBunge, Lissu ambae amekuwa Mbunge wa Jimbo la Singida Mashariki tangu mwaka2010, amefanyiwa oparesheni 19 hadi sasa. Wakati uamuzi huo ukitolewa jana, hivi karibuni Chadema ilitangazamapokezi makubwa ya kumpokea Lissu Septemba ikiwa ni mipango pia ya kushiriki kampeniza Uchaguzi wa Serikali za Mitaa. Akitoa uamuzi huo, Ndugai pamoja na mambo mengine, alisema Lissu hajaonekanabungeni kwa muda mwaka mmoja sasa. Septemba, 2017 kwa sababu ambazozinafahamika kwa kila mtu, Mbunge wa Singida Mashariki aliondoka hapa nchinikwa ajili ya matibabu nchini Kenya. Kufanya hadithi iwe fupi mtakumbuka zaidi ya mwaka mmoja amekuwaakionekana kwenye vyombo vya habari vya kitaifa na kimataifa akifanya mihadhara mbalimbali. Lakini kwa muda wote huo hajafika bungeni na hajawahi kuleta taarifayeyote ile kwa Spika kuhusu mahali alipo na anaendeleaje wala hajawahi kuleta taarifa kupitia kwa uongozi wake wakambi au uongozi wa Bunge, Ndugaialiliambia Bunge. Alisema Katiba ya nchi ipo wazi katika mambo ya aina hiyo na kwamba baadhi ya wabunge wameshapata matatizo kutokana na utoro kamahuo wa Lissu. Wa utoro kushindwa hata kuwambia Spika niko mahala fulani naendeleana jambo fulani hivi hakuna chochote, yaani kama kum dis-regard Spika kamahakuna chochote, alisema Ndugai Alisema jambo la pili wabunge wanatakiwa kujaza taarifa zenye maelezoya mali na madeni kama Katiba inavyotaka. Tunatakiwa tujaze fomu mbili na nakala inabaki kwa Spika, baada ya kuonakwenye kumbukumbu zangu hakuna fomu za Lissu, nilichukua jukumu la kupatauhakika wa jambo hili kwa Kamishna wa Tume ya Maadili na nilijibiwa kwa baruakwamba Lissu hajawasilisha na hawana taarifa zozote, alisema . Katika hilo Ndugai alisema kwa maana hiyo Lissu hakuwa amejaa fomu nakwamba katika mazingira hayo kifungu cha 37 kifungu kidogo cha 3 cha Sheria yaUchaguzi kinamtaka kumtaarifu Mwenyekiti wa Tume ya Uchaguzi NEC cha kufanya. Sababu ni mbili kutotoa taarifa za mahali alipo na kutotoa tamko lamali na madeni kama ibara ya 71 1g inavyotaka,. Napenda kuwafahamisha kuwa nimemwandikia Mwenyekiti wa Tume ya Taifaya Uchaguzi kwamba Jimbo la Singida Mashariki lipo wazi, alijaze kwa mujibu washeria zetu alisema Ndugai Narudia kwa kumalizia maana kuna baadhi ya magazetiyataandika spika amfukuza hapana! Katiba yetu inasema katikamazingira yale yote mawili ubunge wake utakoma na ataacha kiti chake kwa hiyounakwenda kinyume, hufukuzwi na yeyote ni kama option chaguo uliyoichagua mwenyewewajibu wa Spika ni kumwandia tu Mwenyekiti wa Tume ya Uchaguzi,alisema Ndugai. Kabla ya uamuzi alioutangazajana Ndugai, Lissu ambaye amekuwa mnadhimu wa Kambi Rasmi ya Upinzani Bungeni,amejikuta akiingia kwenye mgogoro na Spika Ndugai kutokana na malipo yamatibabu yake na pili kusudio lake la kutaka kumsitishia msharaha. Kusudio la Ndugai kumfutia LissuMshahara, lilitokana na baadhi ya wabunge waliohoji juu ya yeye kuendeleakulipwa mshahara ilihali ahudhurii bungeni badala yake anaitukana Serikali njeya nchi. Hata hivyo hoja hiyo yailiondoka Aprili, baada ya Lissu mwenyewe kutamka kuwa, Spika Ndugai nawatu wake wamelipa mshahara wangu wa tangu Januari hadi Machi waliokuwawameuzuia kiharamia tu, kwa maoni yangu kilichowafanya wakubali yaishe niujasiri wenu, na wa watu wengine wengi, mlioamua kunichangia. SELASINI :NI UONEVU Akizungumzia uamuzi wa kumvua ubunge Lissu, Mnadhimu wa Kambi ya Upinzani Bungeni, Joseph Selasini Chadema alisema ni uonevu na kama Bunge litatumika kuonea watu litakuwa la jabu na ambalo kila mmoja atalishangaa. Mbungehuyo wa Rombo Chadema Selasini ambaye alikuwa akizungumza nje ya ukumbi waBunge, jana jioni. Kwa hiyonadhani zaidi chama kitasema au yeye mwenyewe atasema...ni uamuzi ambaoulitegemewa tangu mwanzo wa mwaka huu, kwenye Bunge la Februari nilisikiawabunge wa CCM wakihoji ni kwanini Lissu anapata mshahara wakati hayupobungeni, sasa hakuna Mtanzania yeyote ama Mbunge ambaye hajui kwamba alikuwakwenye matibabu Ubelgiji,. Alisemamwenye mamlaka ya kusema kwamba Lissu amepona ni Daktari wake na sio mtumwingine yoyete. Lissu alishambuliwa kwa risasi na watu wasiojulikana alipokuwaakitokea bungeni, mchana wa Septemba 7, 2017 alipokuwa amewasili nyumbani kwake. Baada ya kupata huduma ya kwanza katika Hospitali ya Mkoa wa Dodoma,alihamishiwa katika hospitali ya Nairobi nchini Kenya kwa ndege ya kukodiSeptemba 8, 2017. Kufuatia tukio lililowashtua wengi, Spika wa Bunge, JobNdugai alitoa taarifa kwa ufupi kuhusu tukio hilo kabla ya kuendelea kwamkutano wa nane wa Bunge mjini Dodoma.Akimnukuu Kamanda wa Polisi Mkoa wa Dodoma, Spika Ndugai alisema kuwa, katikatukio la kushambuliwa kwa Mbunge Tundu Lissu, kati ya risasi 28 hadi 32zilifyatuliwa katika gari lake. Januari 6, 2018 aliondolewa katika Hospitali ya Nairobi alikokuwaakipatiwa matibabu maalumu na kupelekwa nchiniUbelgiji kwa matibabu zaidi. Lissualipelekwa Ubelgiji kwa Ndege ya Shirika la Kenya akiambatana na mke wake,Alicia ambapo alisindikizwa Uwanja wa Ndege wa Kimataifa wa Jomo Kenyatta nawatoto wake pacha, Augustino na Edward, ndugu zake, viongozi na wanachama waChadema. Machi 19 mwaka huu, aliwaelekeza mawakili wake kuanza mchakato wa kufungua mashauri katika Mahakama Kuu ya Tanzania, ili kudai uongozi wa Bunge urejeshe stahili zake zote zilizozuiliwa, nakulizuia lisiziingilie au kuziathiri tena kwa namna nyingine yoyote. Lissu alisema uamuzi wa kumfutia mshahara na posho za kibungeambazo kila Mbunge hulipwa, awe anaumwa au mzima, awe amehudhuria vikao vyaBunge au hajahudhuria, ni uthibitisho mwingine wa ukiukaji wa Katiba, Sheria nataratibu. Katika waraka wake alioutoa kwa njia ya picha ya videoakiwa nchini Ubelgiji alisemaUamuzi wa Bunge kunifutia mshahara na posho zangu ulifanyikakabla hata ya Spika Ndugai kuombwa, na kutoa,mwongozo huo. Ndio kusema kwambaBunge la Spika Ndugai na Katibu wa Bunge Kagaigai limezuia mshahara na posho zakibunge tangu mwezi Januari, alieleza Lissu. Hatua hii ilikuja baada ya mwezi Februari mwaka huu, Mbunge waGeita vijijini CCM Joseph Kisheku maarufu kama Msukuma kutoa hoja bungenikuhoji uhalali wa Tundu Lissu kuendelea kupata mshahara huku akiwa hahudhuriivikao kwa sababu ambazo hazijulikani. Hoja hiyo ya Musukuma ilijibiwa na Lissu mwenyewe aliyeeleza kwaufupi kuwa anayeweza kuthibitisha kama bado ni mgonjwa na anasthahili kuendeleakupata matibabu nchini Ubelgiji ni daktari wake. Kwamba hata ziara aliyoifanya na kuzungumza na vyombo vya habari vya Kimataifa ilikuwa ni sehemu ya matibabu yake. Habari hii imeandaliwa na ELIZABETH HOMBO Na ANDREW MSECHU DAR Na RAMADHAN HASSAN DODOMA  <topic>: KITAIFA 